สังคมข่าวหุ้น
ตลาดหุ้นไทยวานนี้ (28 มี.ค. 2566) ดัชนีปิดที่ระดับ 1,606.91 จุด เพิ่มขึ้น 13.54 จุด หรือ +0.85% มูลค่าซื้อขาย 44,685.40 ล้านบาท
ตลาดหุ้นไทยวานนี้ (28 มี.ค. 2566) ดัชนีปิดที่ระดับ 1,606.91 จุด เพิ่มขึ้น 13.54 จุด หรือ +0.85% มูลค่าซื้อขาย 44,685.40 ล้านบาท
28 มี.ค. 2566

ตลาดหุ้นไทยวานนี้ (28 มี.ค. 2566) ดัชนีปิดที่ระดับ 1,606.91 จุด เพิ่มขึ้น 13.54 จุด หรือ +0.85% มูลค่าซื้อขาย 44,685.40 ล้านบาท โดยดัชนีแตะสูงสุด 1,607.75 จุด ต่ำสุด 1,599.92 จุด โดยนักลงทุนต่างประเทศซื้อสุทธิ 1,284.76 ล้านบาท และบัญชีหลักทรัพย์ขายสุทธิ 313.23 ล้านบาท ด้านนักลงทุนในประเทศขายสุทธิ 2,949.46 ล้านบาท และนักลงทุนสถาบันในประเทศซื้อสุทธิ 1,977.94 ล้านบาท
โบรกเกอร์มองแนวโน้มตลาดหุ้นในวันนี้ (29 มี.ค. 2566) มีโอกาสปรับขึ้นหลังสามารถผ่านด่าน 1,600 จุดขึ้นไปได้ พร้อมให้แนวรับ 1,600 จุด แนวต้าน 1,610-1,615 จุด
KBank Private Banking ชี้โอกาสดีในตลาดตราสารหนี้และพันธบัตร แนวโน้มการขึ้นดอกเบี้ยกำลังจบลง หนุนดัชนีพันธบัตรรัฐบาลสหรัฐฯ พลิกกลับมาเป็นบวกอีกครั้ง หลังจากปรับตัวลงแรงปีก่อน เชื่อสร้างผลตอบแทนที่น่าสนใจให้นักลงทุน พร้อมแนะเพิ่มสัดส่วนลงทุนตราสารหนี้ ภายใต้ธีม Bonds are Back กระจายความเสี่ยงผ่านตราสารหนี้และพันธบัตรหลากหลายประเภททั่วโลก รับมือกับความผันผวนของอัตราดอกเบี้ยในอนาคต
“เบอร์ลี่ ยุคเกอร์” แต่งตั้ง “ฐาปณี เตชะเจริญวิกุล” นั่ง CEO ขับเคลื่อนองค์กรสู่การเติบโตอย่างยั่งยืน กางแผน 5 ปี ทุ่มงบลงทุน 6 หมื่นล้านบาท โยก “อัศวิน เตชะเจริญวิกุล” คุมทัพ “บิ๊กซี รีเทล คอร์ปอเรชั่น” ตามแผนปรับโครงสร้างธุรกิจ ส่ง “บิ๊กซี รีเทลฯ” เข้าตลาดหุ้น เตรียมขาย IPO กว่า 3.7 พันล้านหุ้น นำเงินขยายธุรกิจ ปรับโครงสร้างทางการเงิน
“ธนบุรี เฮลท์แคร์ กรุ๊ป (THG)” เตรียมส่งลูกรัก “โรงพยาบาลธนบุรี บำรุงเมือง” เข้าตลาดหุ้น เซ็นสัญญาแต่งตั้ง บล.เมย์แบงก์ฯ เป็นที่ปรึกษาทางการเงิน เตรียมความพร้อมเข้าจดทะเบียน คาดจะได้ข้อสรุปภายในปี 2567 ช่วยเพิ่มความคล่องตัวในการให้บริการและเข้าถึงแหล่งเงินทุน หนุนพัฒนาธุรกิจให้เติบโตรวดเร็ว เสริมสร้างความแข็งแกร่งตลาด Wellness &amp; Aging Society ทั้งในประเทศและต่างประเทศให้กับ THG มากยิ่งขึ้น ถือเป็นว่าที่หุ้นโรงพยาบาลน้องใหม่ที่น่าจับตาเลยทีเดียวนะเจ้าคะ
บริษัท อินเทอร์เน็ตประเทศไทย จำกัด (มหาชน) (INET) ผู้นำด้านการส่งเสริมและบ่มเพาะนวัตกรรมภายในประเทศเดินหน้า Spin Off “วัน อิเล็กทรอนิกส์ บิลลิ่ง-ไอเน็กซ์ บรอดแบนด์” เข้าระดมทุนในตลาด LiVE Exchange และ mai ปี 2567-2568 พร้อมลุยตลาด Local Platform เพื่อทำ Digital Transformation ให้หน่วยงานภาครัฐ-เอกชนหนุนผลงานในช่วง 1-3 ปี ข้างหน้าออลไทม์ไฮต่อเนื่อง
บมจ.แอสเซทไวส์ หรือ ASW สร้างปรากฎการณ์ความปังต่อเนื่อง หลังโครงการ “เคฟ ทาวน์ ไอส์แลนด์” (KAVE Town Island) แคมปัสคอนโดสุดฮอตเฟสสุดท้าย มูลค่าโครงการ 3,530 ล้านบาท ในบิ๊กโปรเจกต์ KAVE TOWN ติด ม.กรุงเทพ รังสิต เปิดขายครั้งแรก วันเดียวสามารถทำยอดขายได้อย่างถล่มทลาย โดยกวาดยอดขายรวมกว่า 1,170 ห้อง มากกว่า 90% ของจำนวนยูนิตที่เปิดขาย พร้อมทุบสถิติแคมปัสคอนโดที่มีดีมานด์นักลงทุนและซื้อเพื่อการอยู่อาศัยที่สูงขึ้นอย่างต่อเนื่อง ชูอัตราผลตอบแทนสูงถึง 8-10% สร้างประวัติการณ์เป็นแคมปัสคอนโดที่ประสบความสำเร็จที่สุดแห่งหนึ่งของไทย
เวลาผ่านไปไวเหมือนโกหก แป๊บ ๆ ไตรมาส 1 ก็จะผ่านไปแล้ว ท่านผู้อ่านที่น่ารักของเจ๊เป็นยังไงกันบ้างเจ้าคะ แต่เจ๊ยังเชื่อว่าไตรมาส 2 ต้องดีกว่าเดิม สู้ ๆ นะเจ้าคะ เจ๊จะคอยเป็นกำลังใจให้ห่าง ๆ อย่างห่วง ๆ